open-index/open-wikipedia-markdown huggingface dataset:
ณัฐรินทร์ สุวรรณเลิศ

**ณัฐรินทร์ สุวรรณเลิศ**  (เกิดเมื่อวันที่ 23 สิงหาคม พ.ศ. 2535) เป็นนักแสดงชาวไทยเกิดที่กรุงเทพมหานคร ปัจจุบันเธอเป็นนักแสดงสังกัดช่อง 7 เอชดี

## ประวัติ
ณัฐรินทร์ สุวรรณเลิศ หรือชื่อเดิม (ชุติมนต์ สุวรรณเลิศ) ชื่อเล่น ลิเบีย เกิดเมื่อวันที่ 23 สิงหาคม พ.ศ. 2535เธอจบการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ ลิเบียเป็นบุตรคนโต มีน้องชายชื่อเอเชีย ทั้งคู่เกิดที่กรุงเทพมหานคร มีบิดาและมารดานับถือศาสนาพุทธและมีเชื้อชาติไทยจีนปัจจุบันเธออาศัยและพักกับครอบครัวที่กรุงเทพมหานคร
### การทำงาน
เธอเริ่มเข้าสู่วงการบันเทิงไทยเขาได้มีโอกาสร่วมถ่ายโฆษณาต่าง ๆ ต่อมาเธอได้ลงนามสัญญาในฐานะนักแสดงสังกัดช่อง 7 เอชดี เธอมีผลงานละครเรื่อง *[[หนีก็ล่า ซ่าก็รัก]]*,*[[มรสุมสวาท]]*,*[[มัสยา]]*,*[[รักกันมันแจ๋ว]]* เป็นต้น เธอรับงานละครเรื่อยมาในปี 2561 ละครเรื่อง *[[เจ้าสาวช่างยนต์]]* เจ้าของบทบาท ภาวิตา ประกบคู่กับเกรท สพล อัศวมั่นคงและเป็นการร่วมงานกันเป็นครั้งแรกโดยมีผู้ติดตามและรับชมทำให้ละครเรื่องนี้กระแสตอบรับเป็นอย่างและดีล่าสุดตอนจบละครเรื่องเรตติ้งสูงสุด 7.7 ทำให้ทีมงานผู้จัดและนักแสดงปลื้มกระแสตอบรับจากผู้รับชมและให้การสนับสนุนตลอดเรื่อยมา

ในปี 2562 ณัฐรินทร์ผลงานละครเรื่อง *[[เจ้าสาวแก้ขัด]]* เจ้าของบทบาท สายฝน ประกบคู่กับซัน พิชยดนย์ พึ่งพันธ์ และเป็นการร่วมงานกันเป็นครั้งแรกโดยมีผู้ติดตามและรับชมทำให้ละครเรื่องนี้ขณะที่ละครเรื่องดังกล่าวกำลังออกอากาศเป็นละครที่มีกระแสเรตติ้งดีประสบความสำเร็จ

และตามด้วยผลงานแสดงละครรีเมคที่ยอดนิยมในอดีตเรื่อง *[[สุภาพบุรุษชาวดิน]]* ซึ่งรับบทเป็น "เจ้าน้อย" แสดงคู่กับ จุติ จำเริญเกตุประทีป ละครเรื่องนี้ถือได้ว่าประสบความสำเร็จและการตอบรับดีกลายเป็นละครตอนจบเรตติ้งสูงสุด 7.2

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางพีพีทีวี 

* ละครโทรทัศน์ทั้งหมดด้านล่างนี้ออกอากาศทางทรูโฟร์ยู 

* ละครโทรทัศน์ทั้งหมดด้านล่างนี้ออกอากาศทางช่อง 7 เอชดี 

## อ้างอิง

## แหล่งข้อมูลอื่น
*

หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
โรคเบื่ออาหารเหตุจิตใจ

**โรคเบื่ออาหารเหตุจิตใจ** () หรือ **อะนอเร็กเซีย** เป็นความผิดปกติของการรับประทานที่ผู้ป่วยมีลักษณะน้ำหนักลด จำกัดอาหาร มีความกลัวน้ำหนักขึ้นและมีความต้องการที่จะผอมอย่างมาก ผู้ป่วยอะนอเร็กเซียมักมองว่าตัวเองมีน้ำหนักเกินทั้งที่ในความจริงมีน้ำหนักต่ำกว่าเกณฑ์และมักปฏิเสธว่าตัวเองมีปัญหาด้านน้ำหนักลด พวกเขามักใช้วิธีลดน้ำหนักด้วยการทานน้อย ออกกำลังกายอย่างหนัก ทำให้ตัวเองอาเจียนหรือใช้ยาระบาย ภาวะแทรกซ้อนจากโรคนี้ได้แก่โรคกระดูกพรุน ภาวะการมีบุตรยาก โรคหัวใจ ในผู้หญิงมักพบภาวะขาดประจำเดือน

สาเหตุของอะนอเร็กเซียยังไม่เป็นที่ทราบแน่ชัด แต่พบว่ายีนบางตัวส่งผลต่อผู้ป่วยที่เป็นแฝดแท้มากกว่า ปัจจัยด้านสังคมที่ให้คุณค่ากับความผอมส่งผลให้อัตราโรคนี้สูงขึ้นเช่นกัน โรคอะนอเร็กเซียพบได้ในอาชีพที่เกี่ยวข้องกับรูปลักษณ์เช่น นักกีฬา นักเดินแบบและนักเต้นรำ รวมถึงหลังจากประสบความเครียดหรือเหตุการณ์ที่ส่งผลต่อจิตใจ การวินิจฉัยทั่วไปจะใช้การวัดน้ำหนักและแบ่งความรุนแรงตามดัชนีมวลกาย (BMI) ในผู้ใหญ่ที่ป่วยเป็นโรคอะนอเร็กเซียระดับต่ำจะมีค่า BMI สูงกว่า 17, ระดับกลาง BMI 16-17, ระดับสูง BMI 15-16 และระดับร้ายแรง BMI ต่ำกว่า 15 โรคอะนอเร็กเซียมีภาวะตั้งต้นในช่วงวัยรุ่นถึงวัยผู้ใหญ่ตอนต้น

การรักษาโรคอะนอเร็กเซียจะเป็นการฟื้นฟูน้ำหนัก รักษาด้านจิตใจและพฤติกรรม มีรายงานว่าการบำบัดแบบอื่น ๆ เช่นการบําบัดทางความคิดและพฤติกรรมและการบำบัดครอบครัวมอดส์ลีย์ได้ผลเช่นกัน ผู้ป่วยบางรายอาจประสบโรคนี้ช่วงเดียวแล้วอาการดีขึ้น ในขณะที่บางรายอาจป่วยได้หลายช่วงในเวลาหลายปี มีรายงานว่าภาวะแทรกซ้อนจะลดลงหากกลับมามีน้ำหนักตามเกณฑ์อีกครั้ง

มีผู้ป่วยอะนอเร็กเซียทั่วโลกประมาณ 2.9 ล้านคนในปี ค.ศ. 2015 โดยพบว่า ผู้หญิงชาวตะวันตกประมาณ 0.9-4.3% และผู้ชายชาวตะวันตก 0.2-0.3% จะประสบโรคนี้ในช่วงหนึ่งของชีวิต ในปี ค.ศ. 2015 โรคนี้ทำให้มีผู้เสียชีวิตโดยตรงประมาณ 600 คน และเพิ่มความเสี่ยงในการเสียชีวิตจากสาเหตุอื่น เช่น การฆ่าตัวตาย วิลเลียม กอล แพทย์ชาวอังกฤษเป็นผู้นิยามชื่อโรคและบรรยายถึงโรคนี้เป็นครั้งแรกในปี ค.ศ. 1873 โดยมาจากคำในภาษากรีก ἀνορεξία (anorexía) ที่แปลว่า "ไม่อยากอาหาร" ดังนั้น anorexia nervosa จึงมีความหมายว่า "ผู้ป่วยทางจิตที่ไม่อยากอาหาร"

## อ้างอิง

## แหล่งข้อมูลอื่น
* 
* 

หมวดหมู่:ความผิดปกติของการรับประทาน
หมวดหมู่:การวินิจฉัยจิตเวช
มัสยิดจาเม็ก

**มัสยิดจาเม็ก** หรือชื่อทางการว่า **มัสยิดสุลต่านอับดุล ซามัด จาเม็ก** (, ยาวี: ) เป็นหนึ่งในมัสยิดที่เก่าแก่ที่สุดในกรุงกัวลาลัมเปอร์ ประเทศมาเลเซีย มัสยิดนี้ได้รับการออกแบบโดยอาร์เทอร์ เบนิสัน ฮับแบ็ก (Arthur Benison Hubback) และสร้างใน ค.ศ. 1909 โดยสร้างใกล้กับแม่น้ำกลังและแม่น้ำกมบัก

คำว่า "จาเม็ก" ในภาษามลายูมีความหมายเดียวกันกับในภาษาอาหรับ () ซึ่งหมายถึงสถานที่ที่ผู้คนมาสักการะ และคนในพื้นที่เรียกมัสยิดนี้ว่า "มัสยิดวันศุกร์"

## ประวัติ
thumb|left|upright=1.2|มัสยิดจาเม็กมองผ่านทางแม่น้ำกมบักและแม่น้ำกลัง
มัสยิดนี้ถูกสร้างขึ้นบนสุสานเก่า ถึงแม้ว่าจะมีมัสยิดอื่นที่สร้างบนถนนชวาก็ตาม แต่มัสยิดจาเม็กเป็นมัสยิดแรกที่สร้างในตัวเมืองกัวลาลัมเปอร์ โดยวางศิลาฤกษ์ในวันที่ 23 มีนาคม ค.ศ. 1908 และเปิดมัสยิดในวันที่ 23 ธันวาคม ค.ศ. 1909 โดยใช้งบประมาณ 32,625 ดอลลาร์ ซึ่งส่วนหนึ่งนำมาจากการสนับสนุนของรัฐบาลอาณานิคมอังกฤษ มัสยิดจาเม็กทำหน้าที่เป็นมัสยิดหลักของกัวลาลัมเปอร์จนกระทั่งมีการสร้างมัสยิดเนอการาใน ค.ศ. 1965

หลังจากนั้นจึงมีการขยายมัสยิด โดยสร้างทุ่งเปิดโล่งไว้ด้านนอก และใน ค.ศ. 1993 โดมหนึ่งถล่มลงมาเพราะรับน้ำฝนไม่ไหว ปัจจุบันได้รับการซ่อมแซมแล้ว

ในวันที่ 23 มิถุนายน ค.ศ. 2017 มัสยิดนี้เปลี่ยนชื่อเป็นมัสยิดสุลต่านอับดุล ซามัด จาเม็ก ตามชื่อบรรพบุรุษของสุลต่านชาราฟุดดินแห่งรัฐเซอลาโงร์

## รูปแบบ
thumb|upright=0.8|มัสยิดส่วนเดิม (ซ้าย) และส่วนต่อเติม (ขวา) ใช้สีอิฐไม่เหมือนกัน
ตัวมัสยิดมีรูปร่างสถาปัตยกรรมแบบมัวร์, อินโด-ซาราเซนิก หรือโมกุล อาร์เทอร์ เบนิสัน ฮับแบ็ก ได้สร้างสิ่งก่อสร้างอื่นในแบบเดียวกัน เช่น สถานีรถไฟกัวลาลัมเปอร์ และมัสยิดอุบูเดียฮ์ที่กัวลากังซาร์ ตัวมัสยิดมีหออะซานอยู่ 2 หอ และมีโดม 3 โดม โดยโดมที่ใหญ่ที่สุดมีความสูงถึง 

ใกล้มัสยิดมีสถานีรถไฟรางเบามัสยิดจาเม็กที่ให้บริการกับสายเกอลานาจายา, สายศรีเปอตาลิง และสายอัมปัง โดยที่สถานีตั้งอยู่ระหว่างไชนาทาวน์ กับลิตเทิลอินเดีย ใกล้ ๆ สถานีมีจัตุรัสเมอร์เดกาอยู่ด้วย

## ดูเพิ่ม
* ศาสนาอิสลามในประเทศมาเลเซีย
* สถาปัตยกรรมอิสลาม

## ภาพ

ไฟล์:Masjid Jamek confluence.jpg|มัสยิดจาเม็กใน ค.ศ. 2011
ไฟล์:Jamekmosque KL.JPG|มัสยิดจาเม็กมองผ่านทางแม่น้ำ
ไฟล์:Kuala Lumpur Malaysia Masjid-Jamek-01.jpg|ที่เอาน้ำละหมาด
ไฟล์:Inside Masjid Jamek - panoramio.jpg|ห้องละหมาด
ไฟล์:2016 Kuala Lumpur, Meczet Jamek (09).jpg|ในระหว่างการก่อสร้างใน ค.ศ. 2016
ไฟล์:Zero Mile Kuala Lumpur.jpg|เสาศูนย์ไมล์ที่มีมัสยิดจาเม็กเป็นฉากหลัง


## อ้างอิง

หมวดหมู่:มัสยิดในกัวลาลัมเปอร์
คามุอิ

**คามุอิ** อาจหมายถึง
* กามุย - เทพเจ้าของไอนุ
* คามุอิ - ตัวละครในกินทามะ
การสำเร็จความใคร่แบบกลุ่มในเพศชาย

thumb|right|ภาพสามมิติของการสำเร็จความใคร่แบบกลุ่มในเพศชาย

**การสำเร็จความใคร่แบบกลุ่มในเพศชาย** () หรืออาจเรียกในภาษาง่าย ๆ ว่า "ชักว่าวหมู่" หรือ "แข่งชักว่าว" เป็นกิจกรรมทางเพศที่กลุ่มชายหรือเด็กชายรวมตัวกันเป็นกลุ่มเพื่อทำการสำเร็จความใคร่ด้วยตนเองพร้อมกัน 

การสำเร็จความใคร่แบบกลุ่มในเพศชาย มักจะทำร่วมกันในรูปแบบกิจกรรมการแข่งขันซึ่งจะมี "ผู้ชนะ" ตามกติกาหลาย ๆ รูปแบบตามแต่จะกำหนดขึ้น ซึ่งโดยทั่วไปมักจะอาศัยการตัดสินจากรูปแบบหลั่งน้ำอสุจิ เช่น ผู้ที่หลั่งน้ำอสุจิไวที่สุด, หลั่งช้าที่สุด, ปริมาณน้ำอสุจิมากที่สุด, หรือน้ำอสุจิพุ่งไกลที่สุด เป็นต้น กิจกรรมเช่นนี้อาจจะถูกใช้เป็นจุดเริ่มต้นของความสัมพันธ์ทางเพศระหว่างผู้ชาย หรือถูกใช้เป็นวิธีการปลดปล่อยทางเพศของชายบางช่วงอายุหรือบางสถานการณ์ซึ่งความสัมพันธ์ทางเพศในรูปแบบปกติกับบุคคลอื่นไม่สามารถทำได้ 

ในขณะที่การสำเร็จความใคร่แบบกลุ่มมักจะถูกตีความถึงความสัมพันธ์ในรูปแบบ การรักร่วมเพศ แต่ผู้เชียวชาญบางคนอาจตีความกิจกรรมดังกล่าวของเด็กชายช่วงวัยรุ่นว่าเป็นพฤติกรรมปกติที่จะเริ่มเรียนรู้การสร้างความสัมพันธ์แบบรักต่างเพศ  และเรียนรู้ลักษณะเด่นทางเพศของผู้ชายจากเพื่อนในกลุ่ม

## อ้างอิง

หมวดหมู่:เพศวิถีกับสังคม
หมวดหมู่:การสำเร็จความใคร่ด้วยตนเอง
หมวดหมู่:เพศสัมพันธ์หมู่
ปมประสาท

[thumb|right|
[ปมประสาทรากหลัง () จากเอ็มบริโอไก่ (ประมาณ 7 วัน) หลังจากการอบข้ามคืนใน  growth medium ทำสีด้วย anti-neurofilament antibody
ให้สังเกตว่ามีแอกซอนที่งอกออกจากปมประสาท
]]
**ปมประสาท**
()
เป็นกลุ่มเซลล์ประสาท/นิวรอน
หรือเป็นกลุ่มตัวเซลล์ประสาทที่อยู่ในระบบประสาทอิสระและระบบประสาทรับความรู้สึก ซึ่งโดยมากอยู่นอกระบบประสาทกลางยกเว้นนิวเคลียสบางกลุ่ม
ปมประสาทมีตัวเซลล์ของเส้นใยประสาทนำเข้า (afferent nerve) และเส้นใยประสาทนำออก (efferent nerve)
ส่วนปมประสาทเทียม (pseudoganglion) ดูเหมือนกับปมประสาท แต่มีเพียงใยประสาทโดยไม่มีตัวเซลล์.

## โครงสร้าง
ปมประสาทโดยหลักประกอบด้วยตัวเซลล์ (soma) และเดนไดรต์ซึ่งอยู่รวมกันหรือเชื่อมกัน
บ่อยครั้งเชื่อมกับปมประสาทอื่น ๆ โดยเป็นระบบปมประสาทที่ซับซ้อนซึ่งเรียกว่า nerve plexus
เป็นสถานีส่งต่อ เป็นตัวเชื่อมต่อระหว่างโครงสร้างประสาทต่าง ๆ ในร่างกาย เช่น ระบบประสาทนอกส่วนกลางกับระบบประสาทกลาง

สัตว์มีกระดูกสันหลังมีปมประสาทหลัก ๆ 3 กลุ่ม คือ
* ปมประสาทรากหลัง (dorsal root ganglion) หรือปมประสาทไขสันหลัง (spinal ganglia) มีตัวเซลล์ของเซลล์ประสาทนำ(ความรู้สึก)เข้า
* ปมประสาทสมอง (cranial nerve ganglion) มีตัวเซลล์ของเส้นประสาทสมอง
* ปมประสาทอิสระ (autonomic ganglion) มีตัวเซลล์ของเส้นประสาทของระบบประสาทอิสระ

ในระบบประสาทอิสระ ใยประสาทจากระบบประสาทกลางไปยังปมประสาทเรียกว่า preganglionic fiber และใยจากปมประสาทไปยังอวัยวะปฏิบัติงาน (effector organ) เรียกว่า postganglionic fiber

### Basal ganglia
คำว่า ganglion มุ่งใช้ในระบบประสาทนอกส่วนกลาง
แต่ในสมองซึ่งเป็นส่วนของระบบประสาทกลางก็มี "basal ganglia" ซึ่งเป็นกลุ่มนิวเคลียสที่เชื่อมต่อกับเปลือกสมอง ทาลามัส และก้านสมอง โดยมีหน้าที่ต่าง ๆ รวมทั้งการสั่งการ (motor control) ประชาน/การรับรู้ อารมณ์ และการเรียนรู้

เพราะความกำกวมเช่นนี้ มาตรฐานสากล Terminologia Anatomica จึงแนะนำให้ใช้คำว่า basal nuclei แทนคำว่า basal ganglia
แต่นี่ก็ไม่ได้ยอมรับกันอย่างทั่วไป

### ปมประสาทเทียม
ปมประสาทเทียม (pseudoganglion) เป็นส่วนที่หนาขึ้นของเส้นประสาทที่ปรากฏเหมือนปมประสาท
แต่มีแค่ใยประสาท ไม่มีตัวเซลล์
ซึ่งพบได้ในกล้ามเนื้อ teres minor muscle ซึ่งเกี่ยวข้องกับแขน
และ radial nerve

## ดูเพิ่ม
*ถุงน้ำแกงเกลียน
*ระบบประสาท
*เซลล์ประสาท

## เชิงอรรถและอ้างอิง

## แหล่งข้อมูลอื่น
*

หมวดหมู่:Neurohistology
หมวดหมู่:มิญชวิทยา
คิวทิคูโลโซม

**คิวทิคูโลโซม** () เป็นโครงสร้างทรงกลมมีเหล็กมาก อยู่ที่ cuticular plate/reticular membrane ของเซลล์ขนในระบบการได้ยินและระบบการทรงตัวของนก
มีเส้นผ่าศูนย์กลางระหว่าง  ประกอบด้วยเม็ดคล้ายเฟอร์ริตินเล็ก ๆ ซึ่งในบางกรณีประกอบเป็นโครงสร้างแลตทิซแบบ paracrystalline
เพราะตำแหน่งโดยเฉพาะของมันในเซลล์ขนซึ่งเป็นอวัยวะรับความรู้สึกภายในหูชั้นในและเพราะมีเหล็กมาก จึงเสนอว่ามันมีบทบาทในการรับรู้สนามแม่เหล็กในนก
แต่การกระตุ้นทางกายภาพและการคำนวณแสดงว่า มันไม่มีสภาพไวรับสนามแม่เหล็ก (magnetic susceptibility) พอเพื่อเป็นตัวรับรู้สนามแม่เหล็กแบบอาศัยทอร์ก/แรงบิด
จึงมีสมมติฐานอีกอย่างที่ระบุว่า คิวทิคูโลโซมทำงานเป็นตัวแกว่งกวัดของสนามไฟฟ้าแม่เหล็กในเซลล์ (intracellular electromagnetic oscillator) เพื่อตรวจจับสนามแม่เหล็ก

## เชิงอรรถและอ้างอิง

หมวดหมู่:Bird anatomy
หมวดหมู่:กายวิภาคศาสตร์
เส้นข้างลำตัว

[thumb |300x300px |
รูปมุมเฉียงของ[ปลาทอง (*Carassius auratus*) แสดงรูที่เกล็ดปลาซึ่งเป็นส่วนของ lateral line system
]]
**เส้นข้างลำตัว** () เป็นระบบอวัยวะรับความรู้สึก (sensory organ system) ของสัตว์น้ำมีกระดูกสันหลัง ซึ่งใช้ตรวจจับการเคลื่อนไหว แรงสั่น และความแตกต่างของแรงดันในน้ำรอบ ๆ ตัว
อาศัยเซลล์เนื้อเยื่อบุผิวที่แปลงไป ซึ่งเรียกว่า เซลล์ขน และตอบสนองต่อการขยับเหตุการเคลื่อนไหวโดยถ่ายโอนสัญญาณเป็นกระแสประสาท
เป็นอวัยวะสำคัญสำหรับพฤติกรรมอยู่เป็นฝูง การล่าเหยื่อ และการรู้ทิศทาง
ยกตัวอย่างเช่น ปลาสามารถใช้เส้นข้างลำตัวเพื่อติดตามกระแสน้ำวนที่สร้างจากเหยื่อที่กำลังหนี
ปกติเส้นข้างลำตัวจะเห็นเป็นเส้นจาง ๆ ประกอบด้วยรู ยาวไปตามลำตัว ตั้งแต่ที่ปิดเหงือกไปจนถึงโคนหาง
ในปลาบางชนิด อวัยวะรับความรู้สึกที่เส้นข้างลำตัวได้เปลี่ยนไปทำหน้าที่เป็นตัวรับรู้ไฟฟ้า (electroreceptor) ซึ่งสามารถตรวจจับพัลส์ไฟฟ้า ดังนั้น จึงยังเป็นอวัยวะที่คล้าย ๆ กัน
ตัวอ่อนสัตว์สะเทินน้ำสะเทินบกโดยมากและที่โตแล้วจะมีระบบรับรู้แรงกลที่เทียบกับเส้นข้างลำตัวได้

## เชิงอรรถและอ้างอิง

หมวดหมู่:พฤติกรรมวิทยา
หมวดหมู่:ระบบประสาทของปลา
หมวดหมู่:อวัยวะรับความรู้สึกของสัตว์
Compound muscle action potential

**compound muscle action potential** (ตัวย่อ **CMAP**) หรือ **compound motor action potential** เป็นศักย์ไฟฟ้าที่ตรวจด้วยการบันทึกคลื่นไฟฟ้ากล้ามเนื้อ (electromyography)
CMAP เป็นผลรวมของศักยะงานกลุ่มหนึ่งที่ส่งเกือบพร้อมกันจากใยประสาทกล้ามเนื้อ (muscle fiber) ต่าง ๆ ในบริเวณเดียวกัน
ซึ่งมักทำให้เกิดโดยการกระตุ้นประสาทสั่งการ (motor nerve)
อาการ critical illness myopathy (กล้ามเนื้ออ่อนแรงในคนไข้อาการหนัก) ซึ่งเป็นเหตุสามัญของความอ่อนแรงในคนไข้ห้องไอซียู จะมี CMAP ที่ยาวผิดปกติ

## อ้างอิง

หมวดหมู่:ประสาทสรีรวิทยา
การทดลองเรื่องซิฟิลิสที่ทัสคีกี

thumb|แพทย์กำลังเก็บตัวอย่างเลือดจากอาสาสมัครงานวิจัยทัสคีกี
**การศึกษาว่าด้วยการดำเนินโรคของซิฟิลิสที่ไม่ได้รับการรักษาในชาวแอฟริกันอเมริกันในเมืองทัสคีกี** เป็นการศึกษาวิจัยทางคลินิกที่ดำเนินการโดยหน่วยงานสาธารณสุขของสหรัฐ ซึ่งทำขึ้นระหว่างปี ค.ศ. 1932 ถึง 1972 มีเป้าหมายเพื่อสังเกตการดำเนินโรคตามธรรมชาติของผู้ป่วยซิฟิลิสที่ไม่ได้รับการรักษา อาสาสมัครงานวิจัยนี้ซึ่งเป็นชายชาวแอฟริกันอเมริกันได้รับการบอกกล่าวจากผู้วิจัยว่าพวกเขากำลังได้รับบริการสุขภาพแบบไม่เสียค่าใช้จ่ายจากรัฐบาลสหรัฐ ในภายหลังงานวิจัยนี้ได้รับการวิพากษ์วิจารณ์ในทางเสื่อมเสียเป็นอย่างมาก เนื่องจากมีการปฏิบัติที่ผิดต่อมาตรฐานจริยธรรมการวิจัยอย่างร้ายแรง
## อ้างอิง

หมวดหมู่:การทดลองทางคลินิก
หมวดหมู่:จริยธรรมทางการแพทย์
หมวดหมู่:ซิฟิลิส
หมวดหมู่:ปัญหาสังคมด้านการแพทย์
บีจูอัลด์ (ซีรีส์)

***บีจิวเวลด์*** () เป็นซีรีส์ของเกมจับคู่กับปริศนาที่ผลิตโดยป็อปแคปเกมส์ เกมแรกของซีรีส์นี้คือ *[[บีจิวเวลด์]]* ซึ่งเผยแพร่ในเบราเซอร์ในปี ค.ศ.2001 แล้วตามมาด้วย *[[บีจิวเวลด์ 2]]* (ค.ศ.2004), *[[บีจิวเวลด์ ทวิสต์]]* (ค.ศ.2008), *[[บีจิวเวลด์ บลิสต์]]* (ค.ศ.2009), *[[บีจิวเวลด์ 3]]* (ค.ศ.2010) และ *[[บีจิวเวลด์ สตาร์ส]]* (ค.ศ. 2016) โดยรวมแล้วซีรีส์นี้ขายไปกว่า 10 ล้านหน่วย และดาวน์โหลดมากกว่า 150 ล้านครั้ง

## เกม
;ซีรีส์หลัก
**[[บีจิวเวลด์]]* (2001)
**[[บีจิวเวลด์ 2]]* (2004)
**[[บีจิวเวลด์ 3]]* (2010)

;ซีรีส์แยก
**[[บีจิวเวลด์ ทวิสต์]]* (2008)
**[[บีจิวเวลด์ บลิสต์]]* (2008)
**[[บีจิวเวลด์ เลเจนด์]]* (2012 ในประเทศญี่ปุ่นเท่านั้น)
**[[บีจิวเวลด์ สตาร์ส]]* (2016)

## แรงบันดาลใจ
เกม *บีจิวเวลด์* ได้รับแรงบันดาลใจมาจากเกม *[[ชาริกิ]]* (Shariki) ซึ่งเป็นเกมจับคู่ที่ผลิตในปีค.ศ. 1998 โดยยูจีน อะเลมซิน (Eugene Alemzhin) ผู้พัฒนาชาวรัสเซีย

## สารานุกรม
* 

## อ้างอิง

หมวดหมู่:บีจิวเวลด์
หมวดหมู่:เฟรนชายส์ของอิเล็กทรอนิก อาตส์
หมวดหมู่:เฟรนชายส์ของวิดีโอเกมส์
เทสลา (หน่วยวัด)

**เทสลา** ( สัญลักษณ์ **T**) เป็นหน่วยอนุพัทธ์เอสไอของการเหนี่ยวนำทางแม่เหล็กไฟฟ้า (รวมถึงความหนาแน่นฟลักซ์แม่เหล็กด้วย)

1 เทสลา มีค่าเท่ากับ 1 เวเบอร์ต่อตารางเมตร ซึ่งหน่วยเทสลาถูกประกาศให้ใช้โดยทั่วกันในระหว่างการประชุมของที่ประชุมใหญ่ว่าด้วยการชั่งตวงวัดในปี พ.ศ. 2503 (ค.ศ. 1960) และตั้งชื่อเป็นการให้เกียรติแก่นิโคลา เทสลา ตามข้อเสนอของวิศวกรไฟฟ้าชาวสโลวีเนีย แฟรนซ์ แอฟซิน (France Avčin)

## นิยาม
อนุภาคใด ๆ ที่มีประจุ 1 คูลอมบ์ และเคลื่อนที่ตั้งฉากตลอดกับสนามแม่เหล็ก 1 เทสลา ด้วยอัตราเร็ว 1 เมตรต่อวินาที อนุภาคนั้นจะได้ถูกแรงกระทำขนาด 1 นิวตัน โดยอิงตามกฎของแรงลอเรนซ์ ซึ่งหน่วยเทสลาสามารถแสดงเป็นหน่วยอนุพัทธ์เอสไอได้ดังต่อไปนี้

: \text{T} 
= \dfrac{\text{V}{\cdot}{\text{s}}}{\text{m}^2}
= \dfrac{\text{N}}{\text{A}{\cdot}\text{m}}
= \dfrac{\text{J}}{\text{A}{\cdot}\text{m}^2}
= \dfrac{\text{H}{\cdot}\text{A}}{\text{m}^2}
= \dfrac{\text{Wb}}{\text{m}^2}
= \dfrac{\text{kg}}{\text{C}{\cdot}\text{s}}
= \dfrac{\text{N}{\cdot}\text{s}}{\text{C}{\cdot}\text{m}}
= \dfrac{\text{kg}}{\text{A}{\cdot}\text{s}^2} 

(สมการตัวสุดท้ายเป็นหน่วยฐานเอสไอ)

หน่วยที่ใช้มีดังนี้
: A = แอมแปร์
: C = คูลอมบ์
: kg = กิโลกรัม
: m = เมตร
: N = นิวตัน
: s = วินาที
: H = เฮนรี
: V = โวลต์
: J = จูล
: Wb = เวเบอร์

## อ้างอิง

หมวดหมู่:หน่วยวัด
หมวดหมู่:หน่วยอนุพัทธ์เอสไอ
หมวดหมู่:หน่วยความหนาแน่นฟลักซ์แม่เหล็ก
หมวดหมู่:นิโคลา เทสลา
โรคบูลิเมีย เนอร์โวซา

**โรคบูลิเมีย เนอร์โวซา** () เป็นความผิดปกติของการรับประทานที่ผู้ป่วยจะทานอาหารปริมาณมากในเวลาอันสั้นแล้วขับออกด้วยวิธีต่าง ๆ เช่น ทำให้ตัวเองอาเจียน ใช้ยาระบายหรือสารกระตุ้นหรือออกกำลังอย่างหนัก ผู้ป่วยบูลิเมียส่วนใหญ่จะมีน้ำหนักตามเกณฑ์ ลักษณะหนึ่งของโรคนี้คือจะมีผิวหนังตรงข้อนิ้วบางเนื่องจากการล้วงคอให้ตัวเองอาเจียนและมีฟันสึกหรอ ผู้ป่วยบูลิเมียมักประสบอารมณ์ซึมเศร้า วิตกกังวลและปัญหาสารเสพติดร่วมด้วย นอกจากนี้ยังมีความเสี่ยงในการทำร้ายตัวเองหรือฆ่าตัวตาย

โรคบูลิเมียมีเปอร์เซ็นต์ที่เกิดจากพันธุกรรมประมาณ 30-80% และอาจเกิดจากปัจจัยอื่นเช่น การถูกกดดันจากสังคมที่ให้คุณค่ากับความผอม โรคอ้วน ความเครียดและความภูมิใจแห่งตนต่ำ การวินิจฉัยจะใช้การซักประวัติ แต่บางครั้งอาจยากที่จะวินิจฉัยเนื่องจากผู้ป่วยปกปิดพฤติกรรมตัวเอง โรคบูลิเมียมีอาการบางอย่างที่คล้ายกับโรคเบื่ออาหารเหตุจิตใจ binge eating disorder กลุ่มอาการไคลน์-เลวินและความผิดปกติทางบุคลิกภาพแบบก้ำกึ่ง

การรักษาหลักของโรคบูลิเมียคือการบําบัดทางความคิดและพฤติกรรม ยาแก้ซึมเศร้าชนิด Selective serotonin re-uptake inhibitors และยาแก้ซึมเศร้าไตรไซคลิกให้ผลการรักษาที่ดีปานกลาง มีรายงานว่าผู้ป่วยประมาณ 50% ที่เข้ารับการรักษาเกินกว่า 10 ปี มักมีอาการดีขึ้น

ในปี ค.ศ. 2015 มีผู้ป่วยบูลิเมียทั่วโลกประมาณ 3.6 ล้านคน โรคนี้พบไม่บ่อยในประเทศกำลังพัฒนา ผู้หญิงประมาณ 2-3% จะประสบโรคบูลิเมียในช่วงเวลาหนึ่งของชีวิต ผู้หญิงมีโอกาสป่วยเป็นโรคนี้มากกว่าผู้ชายประมาณ 9 เท่า โดยมีอัตราการเกิดกับผู้หญิงวัยผู้ใหญ่ตอนต้นมากที่สุด เจอรัลด์ รัสเซล จิตแพทย์ชาวอังกฤษเป็นผู้ตั้งชื่อและอธิบายโรคนี้เป็นครั้งแรกในปี ค.ศ. 1979 โดยมาจากคำในภาษากรีก βουλιμία (boulīmia) ที่แปลว่า "ผู้ที่กินอย่างตะกละ" ดังนั้น bulimia nervosa จึงมีความหมายว่า "ผู้ป่วยทางจิตที่กินอย่างตะกละตะกลาม"

## อ้างอิง

## แหล่งข้อมูลอื่น
* 
* 

หมวดหมู่:ความผิดปกติของการรับประทาน
หมวดหมู่:การวินิจฉัยจิตเวช
ทางหลวงแผ่นดินหมายเลข 2169

**ทางหลวงแผ่นดินหมายเลข 2169 สายยโสธร–เลิงนกทา** หรือ **ถนนวารีราชเดช** เป็นทางหลวงแผ่นดินแนวทิศเหนือ-ทิศใต้ มีระยะทางตลอดทั้งสาย 67.1 กิโลเมตร ผ่านอำเภอต่าง ๆ ของจังหวัดยโสธร ได้แก่ อำเภอเมืองยโสธร อำเภอทรายมูล อำเภอกุดชุม อำเภอไทยเจริญ และอำเภอเลิงนกทา

การเรียกชื่อถนน**ถนนวารีราชเดช** สันนิษฐานว่าน่าจะตั้งขึ้นจากราชทินนามของเจ้าผู้ครองเมืองยศสุนทร อันใช้ราชทินนาม **สุนทรราชวงศา** หรือ **สุนทรราชเดช** จึงนำคำว่า **ราชเดช** มาต่อท้ายกับคำว่า **วารี** ซึ่งหมายถึงแม่น้ำชีนั้นเอง

## รายละเอียดของเส้นทาง
เริ่มต้นนับหลักกิโลเมตรที่ 0+000 จากสี่แยกทางหลวงแผ่นดินหมายเลข 23 (ถนนแจ้งสนิท) บริเวณหน้าที่ว่าการอำเภอเมืองยโสธร ในเขตเทศบาลเมืองยโสธร อำเภอเมืองยโสธร เข้าเขตอำเภอทรายมูล อำเภอกุดชุม อำเภอไทยเจริญ และอำเภอเลิงนกทา สิ้นสุดที่แยกวัดพรหมวิหาร ในเขตเทศบาลตำบลเลิงนกทา อำเภอเลิงนกทา จังหวัดยโสธร รวมระยะทางทั้งสิ้น  67.1 กิโลเมตร เป็นทางหลวง 2 ช่องจราจรตลอดสาย และ 4-6 ช่องจราจร ในช่วงเขตเทศบาลตำบลทรายมูล เทศบาลตำบลกุดชุมพัฒนา เทศบาลตำบลคำเตย และช่วงเข้าอำเภอเลิงนกทา ตลอดเส้นทางทางจากอำเภอเมืองยโสธร-อำเภอเลิงนกทา ได้ถูกกำหนดเป็นทางหลวงเอเชียสาย 121

## เขตควบคุม
ถนนวารีราชเดช แบ่งเขตการควบคุมออกเป็น 2 ตอน ได้แก่

## แหล่งข้อมูลอื่น
ระบบสารสนเทศโครงข่ายทางหลวง 

2169
4-2169
หมวดหมู่:ถนนในจังหวัดยโสธร
เจ้าชายเซอร์อา ยะโกบ อัมฮา ซึลลาเซ มกุฎราชกุมารแห่งเอธิโอเปีย

**เจ้าชายเซอร์อา ยะโกบ อัมฮา ซึลลาเซ มกุฎราชกุมารแห่งเอธิโอเปีย** () เสด็จพระราชสมภพเมื่อวันที่ 15 สิงหาคม 2496 ณ ประเทศเอธิโอเปีย เป็นพระราชโอรสพระองค์สุดท้องและพระองค์เดียวในสมเด็จพระจักรพรรดินีเมเดเฟอร์อัชเวิร์ค อบีบีแห่งเอธิโอเปีย และ เจ้าหญิงดูนู เกตานี มกุฎราชกุมารีแห่งเอธิโอเปีย พระราชบิดาของพระองค์ทรงครองราชย์ตั้งแต่วันที่ 12 กันยายน 2517 - 12 มีนาคม 2518 หลังจากนั้นประเทศก็ได้ถูกรัฐประหารและล้มล้างระบอบกษัตริย์ พระองค์กลายเป็นผู้อ้างสิทธิราชบัลลังก์ลำดับที่ 1 ภายหลังการสวรรคตลงของพระราชบิดาเมื่อปี 2540 ซึ่งพระองค์เป็นที่ยอมรับของรัฐบาลและประชาชน

พระองค์เองก็มีส่วนเกี่ยวข้องในการประชุมของรัฐบาล การแก้รัฐธรรมนูญ พระองค์ก็ทรงมีบทบาทสำคัญ ทั้งนี้พระองค์มิได้พำนักในประเทศเป็นหลัก แต่มีพระราชวังหลวงประทับ และมีพระตำหนักในประเทศอิสราเอล อยู่ 1 แห่ง และใช้เป็นที่ประทับหลักตั้งแต่ปี 2524 และจะเสด็จพระราชดำเนินกลับก็ต่อเมื่อ รัฐบาลขอเข้าเฝ้าฯ หรือวันชาติ พิธีสำคัญเท่านั้น

## เสกสมรส
พระองค์ทรงเข้าพระราชพิธีเสกสมรสกับ ดานู เก็ตตาอี ภายหลังได้รับการสถาปนาที่  เจ้าหญิงดูนู เกตานี มกุฎราชกุมารีแห่งเอธิโอเปีย มีพระราชธิดาเพียงพระองค์เดียว คือ 
# เจ้าหญิงลิเดตา ซึลลาเซแห่งเอธิโอเปีย

พระองค์ทรงหย่าขาดจากพระวรชายาในปี 2554

พระองค์ทรงมีองค์กรในพระราชูปถัมภ์คือ 
#ผู้อำนวยการบริหารมูลนิธิสันติภาพเอธิโอเปีย (EPF) ตั้งแต่ปี 2545

## อ้างอิง
*The Crown Council of Ethiopia

หมวดหมู่:ผู้อ้างสิทธิในราชบัลลังก์
หมวดหมู่:เจ้าชายเอธิโอเปีย
หมวดหมู่:สมเด็จพระจักรพรรดิฮัยเลอ ซึลลาเซที่ 1
เกรอัม แชปแมน

**เกรอัม อาร์เทอร์ แชปแมน** (; 8 มกราคม ค.ศ. 1941 – 4 ตุลาคม ค.ศ. 1989) เป็นนักแสดงตลก นักแสดง นักเขียนชาวอังกฤษ และเป็นหนึ่งในสมาชิก 6 คนของมอนตีไพธัน กลุ่มนักแสดงตลกเหนือจริงจากอังกฤษ เขามักรับบทผู้มีอำนาจ เช่น พันเอก และรับบทนำในภาพยนตร์สองเรื่องของมอนตีไพธัน คือ *[[มอนตีไพธันแอนด์เดอะโฮลีเกรล|โฮลีเกรล]]* (ค.ศ. 1975) และ *[[มอนตีไพธันส์ไลฟ์ออฟไบรอัน|ไลฟ์ออฟไบรอัน]]* (ค.ศ. 1979)
หมวดหมู่:บุคคลที่เกิดในปี พ.ศ. 2484
หมวดหมู่:บุคคลที่เสียชีวิตในปี พ.ศ. 2532
หมวดหมู่:นักแสดงอังกฤษที่มีความหลากหลายทางเพศ
หมวดหมู่:เสียชีวิตจากมะเร็งหลอดอาหาร
หมวดหมู่:เสียชีวิตจากมะเร็งไขสันหลัง
หมวดหมู่:บุคคลจากเลสเตอร์
หมวดหมู่:นักแสดงชายชาวอังกฤษในศตวรรษที่ 20
สถานีรถไฟปาดังเบซาร์

**สถานีรถไฟปาดังเบซาร์** () เป็นสถานีรถไฟตั้งอยู่ที่เมืองชายแดนปาดังเบซาร์ รัฐปะลิส ประเทศมาเลเซีย เป็นสถานีเหนือสุดของสายชายฝั่งตะวันตกซึ่งเชื่อมกับสายใต้ของการรถไฟแห่งประเทศไทย

สถานีดังกล่าวเป็นที่บรรจบของการรถไฟมาเลเซียและไทย ทำให้ผู้โดยสารสามารถเปลี่ยนระหว่างระบบทางรถไฟสองระบบได้  มีระบบศุลกากร การเข้าเมืองและการกักกันของทั้งสองประเทศอยู่ในสถานี แม้ว่าสถานีดังกล่าวตั้งอยู่ในเขตแดนมาเลเซียทั้งหมด คือ อยู่ใต้ชายแดนมาเลเซีย-ไทย 200 เมตร นอกจากนี้ยังมีสถานีรถไฟขนาดเล็กกว่าอยู่ทางฝั่งไทย ชื่อ สถานีรถไฟปาดังเบซาร์ (ไทย)

สถานีรถไฟปาดังเบซาร์ยังมีลานสินค้าซึ่งใช้เป็นท่าเรือแห้งสำหรับมาเลเซียส่วนเหนือและสามเหลี่ยมเศรษฐกิจ โครงการพัฒนาเขตเศรษฐกิจสามฝ่าย อินโดนีเซีย มาเลเซีย ไทย (Indonesia-Malaysia-Thailand Growth Triangle)

## ขบวนรถไฟ

สถานีรถไฟปาดังเบซาร์บริการทั้งเกอเรตาปีตานะฮ์เมอลายูและการรถไฟแห่งประเทศไทย.

รถไฟที่บริการโดยเกอเรตาปีตานะฮ์เมอลายู ไปยังประเทศมาเลเซีย ได้แก่:
***เคทีเอ็มโกมูเตอร์อูตารา** - ไป/กลับ 16 เที่ยวต่อวันจาก/ถึง บัตเตอร์เวิร์ท
***เคทีเอ็มอีทีเอส** - ไป/กลับ 4 เที่ยวต่อวันจาก/ถึง สถานีรถไฟเซ็นทรัลกัวลาลัมเปอร์, กัวลาลัมเปอร์
***เคทีเอ็มอีทีเอส** - ไป/กลับเที่ยวเดียวจาก/ถึง เกอมัซ, รัฐเนอเกอรีเซิมบีลันด้วยทางสถานีรถไฟเซ็นทรัลกัวลาลัมเปอร์

รถไฟที่บริการโดยการรถไฟแห่งประเทศไทย ไปยังประเทศไทย มีจำนวน 6 ขบวน ได้แก่:
*รถชานเมือง 947/948 ชุมทางหาดใหญ่ - ปาดังเบซาร์ - ชุมทางหาดใหญ่
*รถชานเมือง 949/950 ชุมทางหาดใหญ่ - ปาดังเบซาร์ - ชุมทางหาดใหญ่
*รถด่วนพิเศษ 45/46 กรุงเทพอภิวัฒน์ - ปาดังเบซาร์ - กรุงเทพอภิวัฒน์

## แหล่งข้อมูลอื่น

*Keretapi Tanah Melayu
*State Railway of Thailand 

## อ้างอิง

ปาดังเบซาร์
หมวดหมู่:แขวงบำรุงทางหาดใหญ่
ปาดังเบซาร์
หมวดหมู่:จุดผ่านแดนมาเลเซีย–ไทย
หมวดหมู่:สิ่งก่อสร้างตั้งแต่ พ.ศ. 2461
อานโตนอฟ อาน-2

300px|thumb|right|อานโตนอฟ อาน-2
**อานโตนอฟ อาน-2** เครื่องบินขนส่งเบา เครื่องบินปีกสองชั้น มีการแก้ไขประมาณยี่สิบรายการ เครื่องยนต์เดียวที่มี 1,000 แรงม้า ลดน้ำหนัก 5250 กก.

## รายละเอียด อาน-2

### คุณสมบัติที่สำคัญ
* ลูกเรือ: 2 คน
* ความจุผู้โดยสาร: 12 คน
* รับน้ำหนักได้: 1,500 กิโลกรัม
* ความยาว: 12.40 ม
* ความสูง: 5.35 ม
* ปีกปีก: 18.17 m (บน), 14.23 m (ล่าง)
* พื้นที่ปีก: 71.52 m2
* น้ำหนักเครื่องบินขึ้น - ลงปกติ: 4660 กิโลกรัม
* มวลรับส่งสูงสุด: 5250 กก
* น้ำมันเชื้อเพลิงจำนวนมากในถังภายใน: 900 กก
* โรงไฟฟ้า: 1 × Piston ASH-62IR 1,000 hp (735 kW)
* สกรูอากาศ: В-509А-Д7, В-509А-Д7, АВ-2
* เส้นผ่านศูนย์กลางสกรู: 3.60 ม

### ลักษณะการบิน
* ความเร็วในการแล่น: 185 กม. / ชม
* ช่วงการปฏิบัติ: 900 กม
* ระยะทางเหนือศีรษะ: 2000 กม
* ความสูงของเที่ยวบินจริง: 4500 ม
* ความยาวของการเร่งความเร็ว: 105 ม
* ระยะเวลาในการวิ่ง: 140 เมตร

## ลิงค์
* airway.ru

หมวดหมู่:เครื่องบินอานโตนอฟ
หมวดหมู่:อากาศยานเชิงพาณิชย์
หมวดหมู่:บทความเกี่ยวกับ เทคโนโลยี ที่ยังไม่สมบูรณ์
ปาโบล ฟอร์นัลส์

**ปาโบล ฟอร์นัลส์ มายา** (; เกิด 22 กุมภาพันธ์ ค.ศ. 1996) เป็นนักฟุตบอลชาวสเปน ปัจจุบันเล่นในตำแหน่งกองกลางตัวรุกให้กับเรอัลเบติสและทีมชาติสเปน

## อ้างอิง

## แหล่งข้อมูลอื่น
*
*

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นสโมสรฟุตบอลมาลากา
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:กองกลางฟุตบอล
เจ้าหญิงอาจีกาเยฮู อัมฮา เซลาสซีแห่งเอธิโอเปีย

เจ้าหญิงอาจีกาเยฮู อัมฮา เซลาสซีแห่งเอธิโอเปีย () ประสูติเมื่อวันที่ 4 กันยายน 2479 ณ เดสซี ประเทศเอธิโอเปีย เป็นพระราชธิดาพระองค์ใหญ่และพระองค์แรกใน สมเด็จพระจักรพรรดิอัมฮา เซลาสซีแห่งเอธิโอเปีย กับ เจ้าหญิงวอเลเต อิสราเอล เซโยม พระมเหสีพระองค์แรก เป็นสมเด็จพระเชษฐภคินีต่างพระราชชนนีของ เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย เป็นพระราชนัดดาใน สมเด็จพระจักรพรรดิเฮลี เซลาสซีที่ 1 แห่งเอธิโอเปีย พะราชมารดาของพระองค์นั้นเป็นพระราชนัดดาใน สมเด็จพระจักรพรรดิโยฮันเนสที่ 4 แห่งเอธิโอเปีย ดังนั้น พระราชบิดาแลรพระราชมารดาของพระองค์นั้นจึงทรงเป็นพระญาติกัน 
## เสกสมรส
พระองค์ทรงเสกสมรสกับ เดจาเมฮาต ไฟเรก-เซลาสซี ฮาดิส มารียัม มีพระบุตรดังนี้
#ไซมอน ไฟเรก-เซลาสซี
#ราเชล ไฟเรก-เซลาสซี
#เมกาเร็ต ไฟเรก-เซลาสซี
#อาสเต ไฟเรก-เซลาสซี
#เบเกร ไฟเรก-เซลาสซี
#ยิสฮัมฟ์ ไฟเรก-เซลาสซี
## พระชนม์ชีพ
เจ้าหญิงอาจีกาเยฮู อัมฮา เซลาสซีแห่งเอธิโอเปีย เคยโดยเสด็จ สมเด็จพระจักรพรรดิเฮลี เซลาสซีที่ 1 แห่งเอธิโอเปีย พระราชอัยกา (ปู่) เยือน ประเทศอิตาลี เกาหลีใต้ ออสเตรเลีย  และ ประเทศมาเลเซีย

พระองค์สิ้นพระชนม์เมื่อวันที่ 23 มกราคม 2519 สิริพระชันษา 39 ปี เนื่องจากทรงถูกขุมขังเนื่องด้วยระบอบรัฐประหาร 
## เหรียญในพระองค์
* 60px Dame Grand Cordon of the Order of the Queen of Sheba
* 60px Refugee Medal (1944)
* 60px Jubilee Medal (1955)
* 60px Emperor Haile Selassie I Jubilee Medal (1966)
* 60px Dame Grand Cross of the Order of Beneficence (Kingdom of Greece, 04/1959)
* 60px Dame Grand Cross of the Order of Queen Kossomak (Kingdom of Cambodia, 04/05/1968)
* 60px Dame Grand Cross of the Order of Merit of the Italian Republic (Italian Republic, 06/11/1970)
## อ้างอิง
* "Modern Ethiopian Monarchs Part Eight". www.harep.org. Retrieved 10 September 2012.
* "Amha Selassie I - Emperor-in-Exile". www.angelfire.com. Retrieved 10 September 2012.

หมวดหมู่:เจ้าหญิงเอธิโอเปีย
หมวดหมู่:สมเด็จพระจักรพรรดิฮัยเลอ ซึลลาเซที่ 1
เอ็นบีเอ นัดชิงชนะเลิศ 2019

**เอ็นบีเอ นัดชิงชนะเลิศ 2019** () เป็นการแข่งขันบาสเกตบอลนัดชิงชนะเลิศของสมาคมบาสเกตบอลแห่งชาติ (เอ็นบีเอ) ฤดูกาล 2018–19 ซึ่งโทรอนโตแร็ปเตอส์จะแข่งขันกับโกลเดนสเตตวอร์ริเออส์ โดยทั้งสองทีมเป็นทีมที่ชนะการแข่งขันรอบชิงชนะเลิศคอนเฟอเรนซ์ (แร็ปเตอส์เป็นแชมป์สายตะวันออก และวอร์ริเออส์เป็นแชมป์สายตะวันตก) และทั้งสองทีมจะต้องแข่งขันในระบบ 4 ใน 7 นัด (หนึ่งทีมจะต้องชนะอย่างน้อยสี่นัด) โดยเริ่มการแข่งขันในวันที่ 30 พฤษภาคมและสิ้นสุดในวันที่ 16 มิถุนายน ถ้าหากต้องมี 7 นัด

วอร์ริเออส์ได้แข่งในเอ็นบีเอ นัดชิงชนะเลิศ ครั้งนี้เป็นครั้งที่ห้าติดต่อกันในนัดชิงชนะเลิศ และเป็นครั้งแรกของแร็ปเตอส์ที่ได้แข่งในนัดชิงชนะเลิศ

โทรอนโตแร็ปเตอส์ชนะการแข่งขันนัดชิงชนะเลิศ 4-2 นัดสุดท้ายคือนัดที่ 6

## สนามแข่งขัน
สนามแข่งขันสองสนามได้รับการจัดขึ้นที่ออราเคิลอารีนา ออกแลนด์ และสโกเชียแบงก์อารีนา โทรอนโต



## เส้นทางสู่นัดชิงชนะเลิศ

## สรุปผลการแข่งขัน
* เวลาการแข่งขันในท้องถิ่น UTC−04:00 (ช้ากว่าไทย 11 ชั่วโมง) 

### นัดแรก

### นัดที่สอง

### นัดที่สาม

### นัดที่สี่

### นัดที่ห้า

### นัดที่หก

## ผู้เล่น
### โทรอนโตแร็ปเตอส์

### โกลเดนสเตตวอร์ริเออส์

## อ้างอิง

## แหล่งข้อมูลอื่น

*2019 NBA Finals  at Basketball-Reference.com

หมวดหมู่:เอ็นบีเอ นัดชิงชนะเลิศ
เมโงฮิเมะ

**เมโงฮิเมะ** หรือ **โยชิฮิเมะ** (,1568-21 กุมภาพันธ์ 1653) สตรีจาก ยุคอาซูจิ–โมโมยามะ จนถึงต้น ยุคเอโดะ เธอเป็นธิดาและบุตรคนเดียวของ **ทามูระ คิโยอากิ** เจ้าผู้ครองปราสาทมิฮารุและ โอกิตะ ธิดาของ **โซมะ อากิตาเนะ** เธอเป็นภรรยาเอกของ ดาเตะ มาซามูเนะ

หมวดหมู่:บุคคลในคริสต์ศตวรรษที่ 16
หมวดหมู่:บุคคลในคริสต์ศตวรรษที่ 17
หมวดหมู่:ผู้หญิงญี่ปุ่น
หมวดหมู่:บุคคลในยุคเอโดะ
หมวดหมู่:ตระกูลฟูจิวาระ
หมวดหมู่:ตระกูลไทระ
เอริก ไอเดิล

**เอริก ไอเดิล** (; เกิด 29 มีนาคม ค.ศ. 1943) เป็นนักแสดงตลก นักแสดง นักพากย์ นักเขียน นักร้อง-นักแต่งเพลง นักดนตรี นักเขียน และนักแต่งเพลงตลกชาวอังกฤษ ไอเดิลเป็นสมาชิกของมอนตีไพธัน กลุ่มนักแสดงตลกเหนือจริงจากอังกฤษ, สมาชิกเดอะรัตเทิลส์ วงร็อกล้อเลียน และนักแต่งเพลงและเนื้อเพลงของละครบรอดเวย์ *[[สแปมาลอต]]*
หมวดหมู่:บุคคลที่เกิดในปี พ.ศ. 2486
หมวดหมู่:นักแสดงอังกฤษ
หมวดหมู่:นักแสดงชายชาวอังกฤษในศตวรรษที่ 20
หมวดหมู่:นักแสดงชายชาวอังกฤษในศตวรรษที่ 21
หมวดหมู่:ผู้ที่ได้รับรางวัลแกรมมี
หมวดหมู่:บุคคลที่ยังมีชีวิตอยู่
หมวดหมู่:บุคคลจากเซาท์ชีลส์
พระสทาศิวะ

**พระสทาศิวะ** (, Sadāśiva, ) คือพระเป็นเจ้าตามคติลัทธิไศวสิทธานตะสายมันตรมรรค เชื่อว่าทรงมีอำนาจทุกอย่างแต่ยังคงความละเอียดอ่อนและลึกลับ แน่นอน และส่องสว่าง การสำแดงสูงสุดที่ประทานพรด้วย *อนุเคราะห์* หรือพระคุณที่ห้าแห่ง *ปัญจกฤตยะ* (การกระทำศักดิ์สิทธิ์ทั้งห้า) ของพระศิวะ รูปเคารพของพระสทาศิวะมักจะมีห้าพักตร์และสิบกร พระองค์ถือว่าเป็นเป็นหนึ่งใน 25 มเหศวรมุรตัม (Maheshwara murtam) ของพระศิวะ คัมภีร์ศิวาคมสรุปว่าศิวลึงค์ โดยเฉพาะ มุขลึงค์ ถือเป็นปางหนึ่งของพระสทาศิวะ ในประเทศไทยมีความนิยมสร้างรูปเคารพของพระสทาศิวะอยู่ในยุคหนึ่ง ตัวอย่างที่เห็นได้ชัดคือที่ศาลพระสทาศิวะ เซ็นทรัลเวิลด์ ซึ่งเกิดความผิดพลาดได้นำรูปเคารพของพระสทาศิวะมาบูชาแทนพระตรีมูรติ

## การแปลความ
พระพักตร์ทั้งห้าของพระสทาศิวะ มักถูกระบุว่าได้แก่ มหาเทพ พระปารวตี โคนนทิ พระไภรวะ และองค์สทาศิวะเอง พระกรทั้งสิบของ พระสทาศิวะแสดงถึงทิศทางทั้งสิบ รูปแบบอื่นของ พระสทาศิวะต่อมาพัฒนาเป็นรูปแบบของพระศิวะที่รู้จักกันเป็นมหาสทาศิวะ คือพระศิวะยี่สิบห้าเศียร เจ็ดสิบเจ็ดเนตร และห้าสิบกร ข้อมูลดังกล่าวได้ระบุไว้ในกามิกาคม และวิษณุธรรโมตตรปุราณะ
การมีห้าเศียรนั้น แต่ละเศียรมีพระนามต่างๆ กันออกไป คือ อีศานะ ตัตปุรุษะ วามเทวะ อโฆระ และสัตโยชาตะ ซึ่งล้วนเป็นพระนามและองค์คุณของพระศิวะ

พระเศียรทั้งห้าสะท้อน ภาวะห้าของจักรวาล ธาตุทั้งห้า (ดิน น้ำ ไฟ ลม อวกาศ) สะท้อนกิจกรรมทั้งห้าของพระเจ้าคือ สรรค์สร้าง รักษา ทำลาย ปลดปล่อย และสร้างมายาภาพ (ลวง) สีทั้งห้า 

ดังนั้น ชาวไศวะสิทธานตะจึงถือว่านี่คือรูปสูงสุดของพระศิวะ 

## ตำนาน
คัมภีร์ศิวปุราณะ ได้เขียนเกี่ยวกับพระสทาศิวะไว้ว่า "เมื่อครั้งปฐมกัลป์ ในเวลานั้นมีแต่ความว่างเปล่า ไม่มีสิ่งใดเลย ทุกหนแห่งอยู่ในความมืดมนอนธกาล พลันท่ามกลางความเงียบสงัดนั้นก็บังเกิดเสียงหนึ่งขึ้น เสียงนั้นเปล่งเป็นคำว่า โอม ดังก้องไปทั่ว และก็บังเกิดเป็นเทพองค์หนึ่ง นามว่า พระสทาศิวะ และในเวลานั้นเอง พระสทาศิวะก็ทรงเปล่งถ้อยคำว่า ตรีภูอัมภวะ ภูศัม ก็บังเกิดพระแม่ศักติ-ศิวะขึ้นจากกลางพระหทัยของพระสทาศิวะ ทั้งสองพระองค์ต่างสนทนากัน และก็เริ่มวางแผนสร้างสรรค์จักรวาลในเวลาต่อมา

## ดูเพิ่ม
* ศิวลึงค์ 
* มุขลึงค์ 

## อ้างอิง

สทาศิวะ
มุขลึงค์

[thumb|เอกมุขลึงค์ (มุขลึงค์ที่มีสลักหนึ่งพักตร์) [ราชวงศ์คุปตะ|สมัยคุปตะ ที่ภูมรมนเทียร]] 
thumb|จตุรมุขลึงค์ (มุขลึงค์ที่มีสลักสี่พักตร์)

ในประติมานวิทยาฮินดู **มุขลึงค์** (แปลตรงตัวว่า *ลึงค์ที่มีใบหน้า*, ) เป็นรูปเคารพลึงค์รูปแบบหนึ่งที่ปรากฏใบหน้ามนุษย์ (คือเทพเจ้า) บนลึงค์ อาจมีหน้าเดียวหรือหลายใบหน้าก็ได้ โดยลึงค์นั้นถือเป็นรูปเคารพแบบไม่แสดงรูป (aniconic) ของพระศิวะ การสร้างมุขลึงค์มีทั้งการสลักลงไปในลึงค์และนำมาครอบลึงค์เดิม

โดยทั่วไปมักพบจำนวนใบหน้าบนมุขลึงค์เท่ากับ 1 หน้า (เอกมุขลึงค์), 4 หน้า (จตุรมุขลึงค์) หรือ 5 หน้า (ปัญจมุขลึงค์) โดยทั่วไป จตุรมุขลึงค์นั้นไม่ได้นับรวมใบหน้าที่ 5 บนยอดสุดของลึงค์ ลักษณะของจุตรมุกขลึงค์และปัญจมุขลึงค์นั้นมักหมายถึงพระศิวะ 5 ปาง หรืออาจะหมายถึงธาตุทั้ง 5 และ ทิศหลักทั้ง 5 ด้วย
## อ้างอิง

หมวดหมู่:เครื่องใช้ในพิธีกรรมฮินดู
หมวดหมู่:ประติมานวิทยาฮินดู
หมวดหมู่:ลัทธิไศวะ
โอม นมัส ศิวายะ

[thumb|โอม นมัส ศิวายะ เขียนด้วย[อักษรเทวนาครี]]

**โอม นมัส ศิวายะ** (, เทวนาครี: ॐ नमः शिवाय; ไอเอเอสที: ) เป็นหนึ่งในมนตร์ฮินดูที่ได้รับความนิยมสูงมาก และถือเป็นมนตร์สำคัญสูงสุดในลัทธิไศวะ คำว่า "นมัส ศิวายะ" (Namah Shivaya) แปลว่า "โอ้! การเคารพกราบการต่อผู้รุ่งเรืองยิ่ง!"  ("O salutations to the auspicious one!") หรือ "ความรัก ความเคารพบูชา ต่อองค์พระศิวะ" (“adoration to Lord Shiva") โอม นมัส ศิวายะ เรียกอีกชื่อว่า **ศิวปัญจักศร** (Shiva Panchakshara) หรือ **ปัญจักศร** (Panchakshara) ซึ่งแปลว่า "มนตร์ที่มีห้า (ปัญจ) พยางค์ (อักษร)" (คือไม่รวมคำว่า โอม) ซึ่งขับเพื่อบูชาพระศิวะ ในบทสวด Shri Rudram ซึ่งเป็นบทสวดในกฤษณยชุรเวท ได้ระบุบทสวดนี้ไว้ว่า *นะมะศิวายะ* (''Na' 'Ma' 'Śi' 'Vā' 'Ya')

## อ้างอิง

หมวดหมู่:มนตร์ฮินดู
หมวดหมู่:ลัทธิไศวะ
คาณปัตยะ

thumb|รูปปั้นพระพิฆเนศ ซึ่งมีรูปหนูอยู่ที่ฐาน The Walters Art Museum
**คาณปัตยะ** เป็นลัทธิหนึ่งในศาสนาฮินดูที่นับถือพระพิฆเนศ (พระคเนศ หรือเรียกว่า พระคณปติ) เป็นสคุณพรหมัน คณปัตยะถือเป็นหนึ่งในห้านิกายสำคัญของศาสนาฮินดู คือ ลัทธิไศวะ ซึ่งบูชาพระศิวะเป็นหลัก, ลัทธิศักติ ซึ่งบูชาศักติองค์ต่าง ๆ เป็นหลัก, ลัทธิไวษณพ ซึ่งบูชาพระวิษณุเป็นหลัก, ลัทธิสรภัทธะ ซึ่งบูชาพระสุริยะเป็นหลัก และลัทธิคาณปัตยะ ซึ่งบูชาพระคเนศเป็นหลัก ถึงแม้คาณปัตยะจะถือว่าเป็นนิกายที่เล็กกว่าทั้งสี่นิกายที่กล่าวมาข้างต้น แต่คาณปัตยะก็ถือเป็นนิกายที่มีอิทธิพลมากในศาสนาฮินดูมาตลอด นอกจากนี้ยังมีลัทธิสมารตะซึ่งปฏิบัติตามปรัชญาอทไวตะ ซึ่งบูชาเทพทั้งห้า (ปัญจายตนปูชา - pañcāyatana pūjā) คือบูชาทั้งพระคเนศ, พระวิษณุ, พระศิวะ, พระสุริยะ และ เทวีในศาสนาฮินดูเป็นสคุณพรหมัน

## ความเชื่อ
การบูชาพระพิฆเนศถือเป็นการบูชาหนึ่งที่ประกอบกับการบูชาเทพเจ้าอื่น ๆ โดยทั่วไปแล้วชาวฮินดูทุกนิกายจะเริ่มการสวดที่สำคัญหรือพิธีกรรมทางศาสนาด้วยการสวดบูชาพระพิฆเนศ ซึ่งนับถือกันในฐานะเทพเจ้าแห่งการเริ่มต้น และการขจัดอุปสรรค ถึงแม้ว่าทุกนิกายจะให้การเคารพบูชาพระพิฆเนศอยู่แล้วก็ตาม ลัทธิคาณปัตยะเพิ่มเติมและยกย่องพระพิฆเนศให้ทรงเป็นพระเป็นเจ้าสูงสุด

## อ้างอิง

## แหล่งข้อมูลอื่น
* Article from BookRags.com
*Ganapatya Encyclopædia Britannica article

หมวดหมู่:นิกายในศาสนาฮินดู
คเณศจตุรถี

**คเนศจตุรถี** (ไอเอเอสที: ), หรือ **วินายกจตุรถี** () เป็นเทศกาลในศาสนาฮินดูที่เฉลิมฉลองการประสูติของพระพิฆเนศ ตรงกับช่วงเดือนสิงหาคม-กันยายนตามปฏิทินเกรกอเรียน พิธีกรรมเด่นของคเณศจตุรถีคือการสร้างเทวรูปพระพิฆเนศด้วยดินเหนียวแล้วประดิษฐานในบ้านเรือน อาคาร องค์กร หรือในสถานที่สาธารณะ บนฐาน pandal (ฐานเวทีชั่วคราว) ที่สูงใหญ่ พิธีกรรมประกอบด้วยการสวดบทสวดในพระเวทหรือคัมภีร์ฮินดูอื่น ๆ และการ vrata (อดอาหาร) การแจกจ่ายประสาทะ (Prasāda) จากพิธีสวดจากบน pandal สู่ชุมชน รวมถึงขนมอย่าง ขนมโมทกะ ซึ่งเชื่อว่าเป็นขนมทรงโปรดของพระพิฆเนศ เทศกาลสิ้นสุดในวันที่ 10 นับจากวันที่เริ่มเทศกาล ซึ่งศาสนิกชนจะนำเทวรูปพระพิฆเนศที่ปั้นจากดินมาตั้งในสถานที่สาธารณะ โดยมีขบวนดนตรีและขับสวดกันไปยังแหล่งน้ำ เช่น แม่น้ำหรือทะเล ก่อจะทำพิธีนำเทวรูปดินนั้นแช่หรือละลายลงแม่น้ำ เทศกาลคเนศจตุรถีที่ยิ่งใหญ่ที่สุดจัดในเมืองมุมไบ ซึ่งมีการนำเทวรูปแช่ละลายลงน้ำมากถึง 150,000 องค์ในมุมไบทุก ๆ ปี เชื่อกันว่าเทวรูปดินและพระพิฆเนศที่ได้ละลายไปในสายน้ำนั้นจะกลับไปยังเขาไกรลาส เคียงคู่กับพระศิวะ และ พระปารวตี เทศกาลนี้ถือเป็นการเฉลิมฉลองพระพิฆเนศซึ่งชาวฮินดูเชื่อกันว่าเป็นเทพเจ้าแห่งการเริ่มต้นใหม่ และการขจัดอุปสรรค รวมทั้งเป็นเทพเจ้าแห่งปัญญาและความฉลาดเฉลียว เทศกาลนี้มีการเฉลิมฉลองทั่วอินเดีย โดยเฉพาะในรัฐมหาราษฏระ, รัฐมัธยประเทศ, รัฐกรณาฏกะ, รัฐกัว, รัฐเตลังคานา, รัฐคุชราต และ รัฐฉัตตีสครห์ และพบฉลองกันภายในบ้านเรือนส่วนบุคคลในรัฐทมิฬนาฑู, รัฐอานธรประเทศ ส่วนในบรรดาชาวฮินดูโพ้นทะเลก็มีการจัดในประเทศต่าง ๆ ทั้งเนปาล ออสเตรเลีย, แคนาดา, มาเลเซีย, ตรินิแดดและโตเบโก, กายอานา, สุริเนม, ส่วนอื่น ๆ ของแคริบเบียน, ฟิจิ, มอริเชียส, แอฟริกาใต้, สหรัฐ, และในทวีปยุโรป (ในเกาะเตเนริเฟ)

## อ้างอิง

หมวดหมู่:วันสำคัญทางศาสนาฮินดู
หมวดหมู่:พระพิฆเนศ
หมวดหมู่:เทศกาลในประเทศอินเดีย
หมวดหมู่:เทศกาลฮินดู
หมวดหมู่:วันสำคัญในเดือนสิงหาคม
หมวดหมู่:วันสำคัญในเดือนกันยายน
เท็ตสึยะ มูรายามะ

**เท็ตสึยะ มูรายามะ** (; เกิดวันที่ 20 ตุลาคม พ.ศ. 2517) เป็นหัวหน้าผู้ฝึกสอนและสเกาต์ชาวญี่ปุ่น 

## ประวัติ
มูรายามะ เป็นผู้จัดการทีมให้กับชุดเยาวชนของสโมสรในเจลีกมากมาย เช่น กัมบะ โอซากะ, เจฟ ยูไนเต็ด ชิบะ-อิจิฮาระ และ ซานเฟรซ ฮิโรชิมะ ก่อนที่จะเป็นผู้อำนวยการสโมสรให้กับสมุทรปราการ ซิตี้ในไทยลีก และขึ้นมาเป็นหัวหน้าผู้ฝึกสอน

## อ้างอิง

หมวดหมู่:บุคคลที่เกิดในปี พ.ศ. 2517
หมวดหมู่:บุคคลที่ยังมีชีวิตอยู่
หมวดหมู่:บุคคลจากโตเกียว
หมวดหมู่:ผู้จัดการทีมฟุตบอลชาวญี่ปุ่น
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมสโมสรฟุตบอลสมุทรปราการ ซิตี้
หมวดหมู่:ชาวญี่ปุ่นในประเทศไทย
บัณฑิตวิทยาลัย มหาวิทยาลัยมหาสารคาม

**บัณฑิตวิทยาลัย มหาวิทยาลัยมหาสารคาม** () เป็นหน่วยงานระดับวิทยาลัยสังกัดมหาวิทยาลัยมหาสารคาม มีฐานะเป็นคณะหรือหน่วยงานหนึ่งในมหาวิทยาลัยมหาสารคาม จัดตั้งขึ้นเพื่อดูแลหลักสูตรบัณฑิตศึกษาของมหาวิทยาลัยมหาสารคาม โดยเฉพาะหลักสูตรสหสาขา ซึ่งเป็นหลักสูตรที่หลายคณะร่วมกันจัดการเรียนการสอน

## ประวัติ
thumb|350px|อาคารปฏิบัติการกลางทางวิทยาศาสตร์ ที่ตั้งบัณฑิตวิทยาลัย
* วันที่ 8 ธันวาคม พ.ศ. 2522 ก่อตั้งบัณฑิตวิทยาลัยที่วิทยาเขตมหาสารคาม ครั้งเมื่อมหาวิทยาลัยมหาสารคามเป็นมหาวิทยาลัยศรีนครินทร์วิโรฒ วิทยาเขตมหาสารคาม ใช้ชื่อว่า **“บัณฑิตวิทยาลัย มหาวิทยาลัยศรีนครินทรวิโรฒ วิทยาเขตมหาสารคาม”**
* วันที่ 9 ธันวาคม พ.ศ. 2537 มหาวิทยาลัยศรีนครินทร์วิโรฒ วิทยาเขตมหาสารคาม ได้แยกตัวเป็นเอกเทศ จึงได้เปลี่ยนการดำเนินงานจากบัณฑิตวิทยาลัยเป็น งานบริหารบัณฑิตศึกษา สังกัดกองบริการการศึกษา ฝ่ายวิชาการ
* พ.ศ. 2540 งานบริหารบัณฑิตศึกษา จัดตั้งเป็น**“สำนักงานบัณฑิตศึกษา”**
* 17 กรกฎาคม พ.ศ. 2546 ยกระดับเป็นหน่วยงานระดับคณะอีกครั้งคือ **“บัณฑิตวิทยาลัย มหาวิทยาลัยมหาสารคาม”** พร้อมทั้งประกาศในระเบียบมหาวิทยาลัยมหาสารคาม ว่าด้วยบัณฑิตวิทยาลัย พ.ศ. 2546 ในวันที่ 5 พฤศจิกายน 2546 ภายใต้การบริหารงานของคณบดีบัณฑิตวิทยาลัย เป็นหน่วยงานระดับคณะ มีรูปแบบการบริหารงานในลักษณะนอกระบบราชการ มีภารกิจในการบริหารและจัดการการศึกษาระดับบัณฑิตศึกษา ในบทบาทของการเป็นผู้ประสานงานและสนับสนุนการจัดการศึกษา กำกับและควบคุมมาตรฐานการศึกษาระดับบัณฑิตศึกษาและบริหารการจัดการหลักสูตรของคณะ และหลักสูตรสาขาวิชาร่วมให้มีประสิทธิภาพและประสิทธิผล

## หลักสูตรการศึกษา
บัณฑิตวิทยาลัย มหาวิทยาลัยมหาสารคาม ทำหน้าที่บริหารและจัดการการศึกษาระดับบัณฑิตศึกษา ในบทบาทของการเป็นผู้ประสานงานและสนับสนุนการจัดการศึกษา กำกับและควบคุมมาตรฐานการศึกษาระดับบัณฑิตศึกษาและบริหารการจัดการหลักสูตรของคณะ และหลักสูตรสาขาวิชาร่วมให้มีประสิทธิภาพและประสิทธิผล โดยมีหลักสูตรจากคณะต่างๆ ที่บริหารโดยบัณฑิตวิทยาลัยทั้งสิ้น 108 หลักสูตร จาก 19 คณะ/วิทยาลัยและ 1 สถาบันวิจัย แบ่งเป็นระดับปริญญาโท 66 หลักสูตร และระดับปริญญาเอก 42 หลักสูตรดังนี้

## ทำเนียบคณบดี
รายนามคณบดีบัณฑิตวิทยาลัย มหาวิทยาลัยมหาสารคาม ตั้งแต่ก่อตั้งจนถึงปัจจุบันมีดังนี้ (เท่าที่มีการบันทึก)

**หมายเหตุ** คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

## อ้างอิง

## แหล่งข้อมูลอื่น
*  เว็บไซต์อย่างเป็นทางการ 
* 

บัณฑิตวิทยาลัย
วอลเลย์บอลหญิงชิงแชมป์โลก 2022

**วอลเลย์บอลหญิงชิงแชมป์โลก 2022** () จะเป็นการแข่งขันครั้งที่ 19 ของวอลเลย์บอลหญิงชิงแชมป์โลก ซึ่งเป็นการแข่งขันวอลเลย์บอลโดยมีทีมชาติหญิงชุดใหญ่ที่เป็นสมาชิกของสหพันธ์วอลเลย์บอลระหว่างประเทศ โดยการแข่งขันจะจัดขึ้นที่ประเทศเนเธอร์แลนด์และประเทศโปแลนด์

## การคัดเลือกเจ้าภาพ
เมื่อวันที่ 12 มกราคม ค.ศ. 2019 สหพันธ์วอลเลย์บอลระหว่างประเทศประกาศว่าประเทศเนเธอร์แลนด์และประเทศโปแลนด์ได้รับเลือกให้เป็นเจ้าภาพการแข่งขันชิงแชมป์โลกปี 2022

## รอบคัดเลือก

การคัดเลือกในครั้งนี้จะมี 24 ทีมที่ผ่านเข้ารอบคัดเลือก สำหรับประเทศเนเธอร์แลนด์และประเทศโปแลนด์ในฐานะประเทศเจ้าภาพจะผ่านเข้ารอบสุดท้ายโดยอัตโนมัติ เช่นเดียวกับประเทศเซอร์เบียในฐานะแชมป์โลกปัจจุบัน ส่วนที่เหลืออีก 21 ทีมมาจากทีมชนะเลิศและรองชนะเลิศจากการแข่งขันชิงแชมป์ทวีปปี 2021 ทั้งหมด 10 ทีม และ 11 ทีมจากการจัดอันดับโลกของเอฟไอวีบี สำหรับทีมที่ยังไม่ผ่านการคัดเลือก

### ทีมที่ผ่านการคัดเลือก

## การแบ่งกลุ่ม
การจับสลากแบ่งกลุ่มจัดขึ้นที่โลซาน ประเทศสวิตเซอร์แลนด์ ในวันที่ 17 มีนาคม ค.ศ. 2022 ทีมวางจะได้รับการจัดวางให้อยู่ในแถวแรกจากอันดับโลกเอฟไอวีบี ณ สิ้นปี ค.ศ. 2021 สหพันธ์ให้สิทธิ์เจ้าภาพอยู่ในกลุ่มเอและกลุ่มบี โดยทีมเจ้าภาพที่มีอันดับดีกว่าจะถูกจัดให้อยู่ในกลุ่มเอ และอีกทีมหนึ่งจะถูกจัดให้อยู่ในกลุ่มบี ส่วนทีมที่ไม่ได้เป็นทีมวางจะทำการจับสลากในแถวที่เหลือจากอันดับโลกเอฟไอวีบี

### รอบแรก

;ผลการจับสลาก

## สนามการแข่งขัน

## รอบแรก
*เวลาในตารางการแข่งขันเป็นเวลาท้องถิ่น (UTC+02:00)
*4 ทีมแรกของแต่ละกลุ่มจะผ่านเข้าสู่รอบสอง

### กลุ่มเอ

|}


|}

### กลุ่มบี

|}


|}

### กลุ่มซี

|}


|}

### กลุ่มดี

|}


|}

## รอบสอง
*เวลาในตารางการแข่งขันเป็นเวลาท้องถิ่น (UTC+02:00)
*4 ทีมแรกของแต่ละกลุ่มจะผ่านเข้าสู่รอบสุดท้าย

### กลุ่มอี
*สนามแข่งขัน:  รอตเทอร์ดาม, เนเธอร์แลนด์

|} 


|}

### กลุ่มเอฟ

|}


|}

## รอบสุดท้าย
*เวลาในตารางการแข่งขันเป็นเวลาท้องถิ่น (UTC+02:00)

### รอบก่อนรองชนะเลิศ


|}

### รอบรองชนะเลิศ


|}

### รอบชิงอันดับที่ 3


|}

### รอบชิงชนะเลิศ


|}

## อันดับการแข่งขัน

 

## รางวัล

***ผู้เล่นทรงคุณค่า**
: ตียานา บอชคอวิช
***ตัวเซตยอดเยี่ยม**
: โบยานา เดอร์ชา
***ตัวตบหัวเสายอดเยี่ยม**
: กาบรีแยลา กีมาไรส์
: มีเรียม ซิลลา

***ตัวบล็อกกลางยอดเยี่ยม**
: อานา กาโรลีนา ดา ซิลวา 
: อันนา ดาเนซี
***ตัวตบตรงข้ามยอดเยี่ยม**
: ตียานา บอชคอวิช
***ตัวรับอิสระยอดเยี่ยม**
: เตโอโดรา ปูชิช

## ดูเพิ่ม
* วอลเลย์บอลชายชิงแชมป์โลก 2022

## อ้างอิง

## แหล่งข้อมูลอื่น
*Fédération Internationale de Volleyball – official website

2022
หมวดหมู่:วอลเลย์บอลในปี พ.ศ. 2565
หมวดหมู่:การแข่งขันวอลเลย์บอลนานาชาติที่ประเทศเนเธอร์แลนด์เป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศโปแลนด์เป็นเจ้าภาพ
การส่งต่อ

ในแพทยศาสตร์ **การส่งต่อ** () หมายถึง การส่งต่อการบริบาลผู้ป่วยจากแพทย์ฝ่ายรักษาหรือสถานพยาบาลแห่งหนึ่งไปยังอีกแห่งหนึ่งโดยมีการร้องขอ

การบริบาลตติยภูมิปกติกระทำโดยการส่งต่อจากบุคลากรสาธารณสุขปฐมภูมิหรือทุติยภูมิ

## อ้างอิง

หมวดหมู่:เวชปฏิบัติทั่วไป
เลือดออกในทางเดินอาหารส่วนบน

**เลือดออกในทางเดินอาหารส่วนบน** โดยทั่วไปนิยามว่าเป็นเลือดออกจากหลอดอาหาร กระเพาะอาหารหรือลำไส้เล็กส่วนต้น อาจสังเกตเลือดในอาเจียน (อาเจียนเป็นเลือด) หรือพบเลือดที่กลายสภาพแล้วในอุจจาระ (อุจจาระดำ) ผู้ป่วยอาจมีอาการของปริมาตรเลือดไหลเวียนไม่เพียงพอและช็อก ทั้งนี้ ขึ้นอยู่กับความรุนแรงของการเสียเลือด ผลทำให้ภาวะเลือดออกในทางเดินอาหารส่วนบนถือเป็นภาวะฉุกเฉินทางการแพทย์อย่างหนึ่ง และตรงแบบต้องการการดูแลรักษาในโรงพยาบาลเพื่อการวินิจฉัยและรักษาโดยด่วน เลือดออกในทางเดินอาหารส่วนบนอาจเกิดได้จากแผลเปื่อยเพปติก การกร่อนของกระเพาะอาหาร หลอดเลือดขอดหลอดอาหาร และโรคที่พบน้อยบางชนิดอย่างมะเร็งกระเพาะอาหาร

การประเมินขั้นต้นมีการวัดความดันโลหิตและอัตราหัวใจเต้น ตลอดจนการตรวจเลือดเพื่อดูความเข้มข้นของฮีโมโกลบิน ในภาวะที่มีเลือดออกอย่างสำคัญ มักจำเป็นต้องให้สารน้ำทดแทน เช่นเดียวกับการถ่ายเลือด ก่อนหาจุดเลือดออกโดยการส่องกล้องทางเดินอาหารส่วนบนด้วยการส่องล้องหลอดอาหาร กระเพาะอาหารและลำไส้เล็กส่วนต้น (esophagogastroduodenoscopy) สามารถใช้การบำบัดด้วยการส่องกล้องเพื่อลดความเสี่ยงเลือดออกซ้ำ โดยขึ้นอยู่กับจุดเลือดออก การรักษาด้วยยาบางอย่าง (เช่น ยายับยั้งการหลั่งกรดสำหรับโรคแผลเปื่อยเพปติก) หรือด้วยหัตถการบางอย่าง (เช่น ทิปส์สำหรับเลือดออกจากหลอดเลือดขอด) เลือดออกซ้ำหรือเลือดออกไม่หยุดอาจมีความจำเป็นต้องผ่าตัด แม้พบน้อยลงเรื่อย ๆ เนื่องจากการักษาด้วยการส่องกล้องและยาที่ดีขึ้น

มีผู้ป่วยเลือดออกในทางเดินอาหารส่วนบนประมาณ 50 ถึง 150 ต่อ 100,000 คนต่อปี มีความเสี่ยงตายโดยประเมิน 11% แต่ขึ้นอยู่กับความรุนแรงด้วย

## อ้างอิง

หมวดหมู่:การตกเลือด
หมวดหมู่:โรคระบบทางเดินอาหาร
หมวดหมู่:ภาวะฉุกเฉินทางการแพทย์
การเลื่อนผิดปรกติของสมอง

**การเลื่อนผิดปรกติของสมอง** () เป็นผลข้างเคียงที่อันตรายถึงชีวิตของภาวะความดันในกะโหลกสูงมาก ซึ่งเกิดเมื่อบางส่วนของสมองถูกบีบผ่านโครงสร้างต่าง ๆ ภายในกะโหลก โดยสมองสามารถเลื่อนข้ามโครงสร้างดังกล่าว เช่น ฟอล์กสมองใหญ่ (falx cerebri), ส่วนหุ้มสมองน้อย (tentorium cerebelli) และแม้แต่ผ่านฟอราเมน แมกนัม (รูในฐานกะโหลกอันเป็นที่ที่ไขสันหลังบรรจบกับสมอง) การเลื่อนผิดปรกติอาจเกิดได้จากปัจจัยต่าง ๆ ที่ทำให้มีฤทธิ์ของก้อน (mass effect) และความดันในกะโหลกเพิ่ม ซึ่งได้แก่ การบาดเจ็บของสมองจากอุบัติเหตุ เลือดออกในกะโหลก หรือเนื้องอกสมอง

การเลื่อนผิดปรกติยังเกิดได้แม้ไม่มีความดันในกะโหลกสูง เมื่อรอยโรคที่เป็นก้อนอย่างก้อนเลือดขังที่เกิด ณ ขอบของส่วนสมองต่าง ๆ ในกรณีเช่นนั้น ความดันเฉพาะที่เพิ่มขึ้น ณ ที่ที่เกิดการเลื่อนผิดปรกติ แต่ความดันนี้ไม่ได้ส่งผ่านไปยังสมองส่วนที่เหลือ ฉะนั้นจึงไม่จัดว่ามีความดันในกะโหลกสูง

เนื่องจากการเลื่อนผิดปรกติทำให้เกิดความดันสูงมากในส่วนต่าง ๆ ของสมอง จึงตัดการลำเลียงเลือดไปยังสมองหลายส่วน ซึ่งมักทำให้เสียชีวิต ฉะนั้นในโรงพยาบาลอาจมีการรักษาแบบดุเดือดเพื่อป้องกันภาวะดังกล่าวโดยการลดความดันในกะโหลก หรือโดยการระบายก้อนเลือดขังซึ่งทำให้เกิดความดันเฉพาะที่ในสมองส่วนหนึ่ง

## อ้างอิง

หมวดหมู่:การบาดเจ็บของระบบประสาท
หมวดหมู่:ส่วนของอวัยวะเลื่อน
เครื่องช่วยพยุงการทำงานของหัวใจและปอด

**เครื่องช่วยพยุงการทำงานของหัวใจและปอด** (, ย่อ: ECMO *เอ็กโม*; หรือ extracorporeal life support, ย่อ: ECLS) เป็นเทคนิคการให้การพยุงระบบหัวใจและหายใจแบบต่อเนื่องนอกกายแก่บุคคลที่หัวใจและปอดไม่สามารถแลกเปลี่ยนแก๊สหรือการกำซาบอย่างเพียงพอเพื่อคงชีพ เทคโนโลยีสำหรับเอ็กโมส่วนใหญ่มาจากทางเลี่ยงหัวใจและปอด (cardiopulmonary bypass) ซึ่งให้การพยุงระยะสั้นสำหรับระบบไหลเวียนที่หยุดทำงาน

การรักษาดังกล่าวส่วนใหญ่ใช้กับเด็ก แต่พบในผู้ใหญ่ที่มีหัวใจและระบบหายใจล้มเหลวบ่อยขึ้นเรื่อย ๆ เอ็กโมทำงานโดยการนำเลือดออกจากร่างกายบุคคล แล้วนำคาร์บอนไดออกไซด์ออกจากเม็ดเลือดแดงพร้อมกับเติมออกซิเจนโดยวิธีเทียม โดยทั่วไปใช้เป็นทางเลี่ยงหลังหัวใจและปอด หรือในการรักษาระยะท้ายของบุคคลที่มีหัวใจและ/หรือปอดล้มเหลวอย่างรุนแรง แม้ปัจจุบันพบใช้เอ็กโมเป็นการรักษาหัวใจหยุดในศูนย์การแพทย์บางแห่ง ทำให้รักษาสาเหตุพื้นเดิมของหัวใจหยุดเต้นขณะที่ยังพยุงการไหลเวียนและการเติมออกซิเจน

หมวดหมู่:อุปกรณ์การแพทย์
หมวดหมู่:เวชบำบัดวิกฤต
เทรี กิลเลียม

**เทอเรนซ์ แวนซ์ กิลเลียม** (; เกิดวันที่ 22 พฤศจิกายน ค.ศ. 1940) หรือ **เทรี กิลเลียม** () เป็นนักเขียนบทภาพยนตร์ ผู้กำกับภาพยนตร์ ผู้ผลิตแอนิเมชัน นักแสดง นักแสดงตลกชาวอังกฤษที่เกิดในสหรัฐ และอดีตสมาชิกคณะตลกมอนตีไพธัน

## อ้างอิง

หมวดหมู่:บุคคลที่เกิดในปี พ.ศ. 2483
หมวดหมู่:ผู้กำกับภาพยนตร์ชาวอังกฤษ
หมวดหมู่:ผู้กำกับภาพยนตร์ชาวอเมริกัน
หมวดหมู่:นักแสดงชายชาวอังกฤษ
หมวดหมู่:บุคคลที่ยังมีชีวิตอยู่
ทางหลวงแผ่นดินหมายเลข 292

**ทางหลวงแผ่นดินหมายเลข 292** หรือ **ถนนเลี่ยงเมืองยโสธร** เป็นทางหลวงแผ่นดินที่มีลักษณะเป็นถนนเลี่ยงเมืองเพื่อหลีกเลี่ยงปัญหาจราจรในเขตตัวจังหวัดยโสธร ถนนเลี่ยงเมืองยโสธรมีทั้งหมด 1 ช่วง คือถนนเลี่ยงเมืองยโสธรด้านทิศเหนือ ซึ่งเชื่อมต่อกันเป็นครึ่งวงกลม มีระยะทางทั้งสิ้น 8.191 กิโลเมตร แต่เดิมนั้น กรมทางหลวงได้กำหนดให้ถนนเลี่ยงเมืองยโสธรเป็นทางหลวงแผ่นดินหมายเลข 23 เป็นเส้นทางในความรับผิดชอบของแขวงทางหลวงยโสธร

## สถานที่สำคัญ
* เทสโก้โลตัส สาขายโสธร
* สถานีขนส่งผู้โดยสารจังหวัดยโสธร
* โรงแรมคริสตันรีสอร์ท
* พรวิทยาเซ็นเตอร์
* ตะวันแดงยโสธร
* ตลาดนัดกระเบื้องไดนาสตี้ไทล์ท้อป สาขายโสธร
* โกลบอลเฮ้าส์ สาขายโสธร
* แม็คโคร สาขายโสธร

## รายชื่อทางแยก

## เขตควบคุม
ทางหลวงแผ่นดินหมายเลข 292 แบ่งเขตการควมคุมออกเป็น 1 ตอน ได้แก่

## อ้างอิง


## แหล่งข้อมูลอื่น
* ระบบสารสนเทศโครงข่ายทางหลวง  กรมทางหลวง กระทรวงคมนาคม

292
3-292
292
หมวดหมู่:ถนนในจังหวัดยโสธร
ทางหลวงแผ่นดินหมายเลข 2116

**ทางหลวงแผ่นดินหมายเลข 2116 สายยางตลาด–ดอนตาล** เป็นทางหลวงแผ่นดินแนวทิศตะวันตก-ทิศตะวันออก มีระยะทางตลอดทั้งสาย 191.5 กิโลเมตร ผ่านจังหวัดต่าง ๆ ของภาคอีสานตอนกลาง ได้แก่ ตอนล่างจังหวัดกาฬสินธุ์ ตอนบนจังหวัดร้อยเอ็ด ตอนบนจังหวัดยโสธร และตอนล่างจังหวัดมุกดาหาร อีกทั้งยังเป็นทางหลวงแผ่นดินที่เชื่อมสถานที่สำคัญและสถานที่ท่องเที่ยวมากมาย คือ เมืองฟ้าแดดสงยาง พระมหาเจดีย์ชัยมงคล วนอุทยานผาน้ำย้อย เขตห้ามล่าสัตว์ป่าถ้ำผาน้ำทิพย์ วัดบรรพตคีรี หมู่บ้านวัฒนธรรมผู้ไทบ้านห้องแซง วัดพรหมวิหาร อุทยานแห่งชาติภูสระดอกบัว อุทยานแห่งชาติภูผาเทิบ และแม่น้ำโขง

## รายละเอียดของเส้นทาง
เริ่มต้นนับหลักกิโลเมตรที่ 0+000 จากสี่แยกยางตลาด ทางหลวงแผ่นดินหมายเลข 12 (ถนนศรีจันทร์) ในเขตเทศบาลตำบลยางตลาด อำเภอยางตลาด เข้าเขตอำเภอกมลาไสย อำเภอร่องคำ จังหวัดกาฬสินธุ์ ผ่านอำเภอโพธิ์ชัย อำเภอโพนทอง อำเภอหนองพอก จังหวัดร้อยเอ็ด ผ่านอำเภอเลิงนกทา จังหวัดยโสธร และเข้าเขตอำเภอดอนตาล สิ้นสุดที่แยกดอนตาล ทางหลวงแผ่นดินหมายเลข 2034 ในเขตเทศบาลตำบลดอนตาล อำเภอดอนตาล จังหวัดมุกดาหาร รวมระยะทางทั้งสิ้น  191.5 กิโลเมตร เป็นทางหลวง 2 ช่องจราจรตลอดสาย และ 4-6 ช่องจราจร ในช่วงเขตเทศบาล ซึ่งช่วงเขตเทศบาลตำบลเลิงนกทา-เทศบาลตำบลสามแยก อำเภอเลิงนกทา ได้ถูกกำหนดเป็นทางหลวงเอเชียสาย 121

แต่เดิมทางหลวงแผ่นดินหมายเลข 2116 มีแนวเส้นทางตั้งแต่อำเภอยางตลาดถึงอำเภอโพนทองเท่านั้น (แนวเส้นทางต่อเนื่องมาจากขอนแก่น) ต่อมาได้ควบรวมทางหลวงแผ่นดินหมายเลข 2136 (โพนทอง-เลิงนกทา) และ ทางหลวงแผ่นดินหมายเลข 2277 (ดอนตาล-เลิงนกทา) ทำให้ความยาวเพิ่มขึ้นจาก 72 กิโลเมตร เป็น 192 กิโลเมตร

## รายชื่อทางแยก

## เขตควบคุม
ทางหลวงแผ่นดินหมายเลข 2116 แบ่งเขตการควบคุมออกเป็น 6 ตอน ได้แก่

## อ้างอิง

2116
4-2116
หมวดหมู่:ถนนในจังหวัดกาฬสินธุ์
หมวดหมู่:ถนนในจังหวัดร้อยเอ็ด
หมวดหมู่:ถนนในจังหวัดยโสธร
หมวดหมู่:ถนนในจังหวัดมุกดาหาร
ไมเคิล เพลิน

**เซอร์ไมเคิล เอ็ดเวิร์ด เพลิน** (; เกิด 5 พฤษภาคม ค.ศ. 1943) เป็นนักแสดงตลก นักแสดง นักเขียน และนักแสดงโทรทัศน์ชาวอังกฤษ เขาเป็นสมาชิกกลุ่มตลกมอนตีไพธัน ตั้งแต่ ค.ศ. 1980 เขาได้ผลิตสารคดีการท่องเที่ยวจำนวนมาก
หมวดหมู่:บุคคลที่เกิดในปี พ.ศ. 2486
หมวดหมู่:บุคคลที่ยังมีชีวิตอยู่
หมวดหมู่:นักแสดงอังกฤษ
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:นักจดบันทึกประจำวันชาวอังกฤษ
หมวดหมู่:ชาวอังกฤษเชื้อสายไอริช
หมวดหมู่:พิธีกรชาวอังกฤษ
หมวดหมู่:บุคคลจากเชฟฟีลด์
หมวดหมู่:นักแสดงชายชาวอังกฤษในศตวรรษที่ 20
หมวดหมู่:นักแสดงชายชาวอังกฤษในศตวรรษที่ 21
หมวดหมู่:นักแสดงภาพยนตร์ชายชาวสหราชอาณาจักร
หมวดหมู่:เซอร์
แอแวร์ตง ซูวาริส

**แอแวร์ตง โซซา ซูวาริส** (; เกิด 22 มีนาคม ค.ศ. 1996) หรือรู้จักกันในชื่อ **แอแวร์ตง** (, ) เป็นนักฟุตบอลชาวบราซิล ปัจจุบันเล่นในตำแหน่งกองหน้าให้กับเกรมียู และทีมชาติบราซิล

## เกียรติประวัติ
### สโมสร
;เกรมียู
*กอปาดูบราซิล: 2016
*โกปาลีเบร์ตาโดเรส: 2017
*เรโกปาซูดาเมริกานา: 2018
*แรกอปากาอูชา: 2019

### ทีมชาติ
;บราซิล
*โกปาอาเมริกา: 2019

### ส่วนบุคคล
*บอลาจีปราตา: 2018
*ผู้ทำประตูสูงสุดในโกปาอาเมริกา: 2019

## อ้างอิง

## แหล่งข้อมูลอื่น
*

หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:กองหน้าฟุตบอล
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในชุดชนะเลิศโกปาอาเมริกา
หมวดหมู่:ผู้เล่นในกังเปโอนาตูบราซีเลย์รูแซรียีอา
หมวดหมู่:บุคคลจากรัฐเซอารา